open-index/open-wikipedia-markdown huggingface dataset:
Доналд Сатерленд

**Доналд Сатерленд** (; Сент Џон,  — , ) — канадски глумец. Сатерленд станал познат со толкувањето на улогите на нетипични војници во филмовите како што се *[[Дванаесетмината жигосани (филм од 1967)|„Дванаесетмината жигосани“]]*, *„МЕШ“*, *[[Келиевите јунаци (филм од 1970)|„Келиевите јунаци“]]*. Доналд Сатерленд е татко и на Кифер Сатерленд, исто така глумец.

## Детство и младост
Доналд Сатерленд е роден во Сент Џон, Канада во семејството на Фредерик Мекли Сатерленд и Дороти Изабел. Сатерленд има делумно шкотско, германско и англиско потекло. Детството го поминал во Нова Шкотска. На 14-годишна возраст се вработил во месна радиостаница каде што работел како дописник. Подоцна се запишал на колеџот Викторија на Универзитетот во Торонто каде што дипломирал како инженер по техника и глумец. Подоцна, Сатерленд се одлучил само за глума и се запишал на Лондонската академија за драма и музика во 1957 година.

## Почеток на кариерата
По завршувањето на академијата во Лондон, Доналд започнал да глуми во британски филмови на ужасите. Откако се појавил во серијата „Пат за бегство (Escape Route)“, продуцентите на кои им се допаднала неговата изведба во серијата, му понудиле улога во филмот што ќе го прослави „Дванаесетмината жигосани“. По снимањето на „Дванаесетмината жигосани“, Сатерленд се преселил од Лондон во Холивуд.

## Филмографија

## Поврзано
* Кифер Сатерленд

## Надворешни врски
* 

Категорија:Канадски глумци
Категорија:Добитници на Златен глобус
Потси

**Потси** — село во Перну, округот Перну, во југозападна Естонија. Има население од 79 (од 1 јануари 2011 година).

## Забележителни луѓе

* Платон (1869–1919, *Павле Кулбуш* ), православен епископ и светител.

## Галерија

Податотека:Vana_tuulik.jpg|алт=Pootsi windmill|Ветерница во Потси
Податотека:Pootsi_mõis.JPG|алт=Pootsi Manor|Потси дом на земјопоседник
Податотека:Pootsi_külakeskus.JPG|алт=Pootsi centre|Центар на Потси
Податотека:Pootsi_pood.jpg|алт=Pootsi store|Продавница во Потси


## Наводи

Категорија:Координати на Википодатоците
Категорија:Естонија
Петри, округот Харју

**Петри** — мала општина во парохијата Рае, округот Харју, во северна Естонија. Се граничи со градот Талин.

Според официјалните податоци на населението, Петри имал 5.859 жители на 1 јануари 2021 година. Според последниот јавен попис, населението на Петри броело 4.435 жители на 31 декември 2011 година. Според податоците од пописот, етнички Естонци биле 82,8%; а 17,2% биле не-Естонци.

Во Петри има повеќе од 500 станбени згради, што вклучуваат и неколку десетици станбени блокови. Детска градинка - основно училиште со спортска сала, стадион и народна библиотека која била завршена есента 2009 година.

Поголемиот дел од малата населба е западно од автопатот Талин-Тарту-Виру-Лухамаа Е263, но населбата вклучува и дел источно од автопатот наречен Мигу. Вкупната територија на округот е 4,60 км2, а густината на населеност надминува 1115/км 2.

Најраните документи кои го спомнуваат Петри датираат од 1631 година (под името *Петрикул*), во врска со трансакција со недвижен имот на Манор Мигу. Најстарата зачувана зграда во Петри е поранешна ветерница (1868), која сега работи како ресторан „Петри“ ветерница.
Податотека:Peetri_külas_uputab.jpg|алт=Streets in Peetri under a flood in 2010.|Улици во Петри  поплавени во 2010 година.
Податотека:Assaku_nõiakivi.jpg|алт=Assaku Witch Stone on the territory of Peetri|Каменот на вештерките Асаку на територијата на Петри


## Наводи

## Надворешни врски

* Слика од мапа од 1860 година на која се прикажани Петри и околината 
Категорија:Координати на Википодатоците
Категорија:Окрузи и мали квартови во Естонија
Категорија:Естонија
Онгу

**Онгу** — село во парохијата Хиума, округот Хију во северозападна Естонија.

Тоа било првото село во Естонија што добило пристап до Интернет T1. 

Низ селото тече реката Онгу.

## Наводи

Категорија:Координати на Википодатоците
Категорија:Естонија
Охесаре

**Охесааре** —  село во парохијата Сарема, округот Саре во западна Естонија.

## Наводи

Категорија:Естонија
Кука (село)

**Кука** е село во парохијата Хиума, округот Хиу во северозападна Естонија.

## Наводи

Категорија:Координати на Википодатоците
Категорија:Естонија
Категорија:Ветерници
Категорија:Населени места во Естонија
Лаван

**Лаван** (арамејски: ܠܵܒܵܢ, , буквално: „Бело“) — личност во старозаветната книга Битие: син на Ватуил, брат на Ревека, жената на Исак и мајка на Јаков и Исав. Лаван го пречекал својот внук како млад човек и му доделил седумгодишен труд (работа) пред да му дозволи да се ожени за неговата ќерка Рахила. Лаван го измамил Јаков да се ожени за неговата поголема ќерка Лија. Јаков потоа ја зел Рахила за своја втора жена, под услов да одлежи дополнителни седум години труд.

Лаван и неговото семејство се опишани како жители на Падан Арам, Месопотамија.

## Наводи

## Надворешни врски

* Лаван во еврејската енциклопедија__СОСОДРЖИНА__
__ИНДЕКС__
Категорија:Библиски личности
Драган Капичиќ

**Драган Капичиќ** (,  — , ) — српски и југословенски кошаркар.

## Клупска кариера
Играл за кошаркарскиот клуб Црвена звезда од 1965 до 1977 година. Играл и во кошаркарскиот клуб Сатурн од Келн, Германија. Најдобар стрелец во историјата на кошаркарскиот клуб Црвена звезда. Со КК Црвена звезда двапати го освоил домашното првенство (во 1969 и 1972 година). Трипати бил победник на домашното куп натпреварување (1971, 1973 и 1975 година). Круна на клупската кариера е освојувањето на Купот на победниците на куповите во 1974 година во Удине против Збројовка од Брно.

## Репрезентативна кариера
За репрезентацијата на Југославија одиграл 30 натпревари на ЕП, 13 на СП, 9 на Олимписките игри и 19 на Балканските игри. Вкупно за репрезентацијата на Југославија одиграл 169 натпревари. На тие натпревари постигнал вкупно 1.484 кошеви. Освојувач е на седум златни медали: 1968 - Балканијада, 1969 - Балканијада, 1970 - Балканијада, 1970 - Светско првенство во Љубљана (каде Југославија го освоила првото злато), 1972 - Балканијада, 1973 - Балканијада, 1973 - Балканијада, 1975 - Европскиот шампионат во Белград. Освоил три сребрени медали: 1969 - Европско првенство во Казерта и Неапол (Италија), 1971 - Европско првенство во Есен, Германија и 1974 - Светско првенство во Сан Хуан (Порторико).

## Друго
Дипломирал на Вишата економска школа, отсек за надворешна трговија. Бил оженет со Слободанка Беба Жугиќ, глумица, со која имал два сина. По завршувањето на кошаркарската кариера го отворил кафулето „Галерија“, познато собиралиште на спортистите.

Од април 2007 до април 2011 година бил претседател на Кошаркарскиот сојуз на Србија.

Татко на Драган е Јово Капичиќ, народен херој на Југославија, а неговиот син Стефан Капичиќ, глумец.

## Наводи

## Надворешни врски
*FIBA Profile
*FIBA Europe Profile
*Sportski spomenar

Категорија:Српски кошаркари
Категорија:Југословенски кошаркари
Лапидариум

десно|мини| Лапидариум во Ниш
**Лапидариум** () — место каде што се изложени камени споменици и археолошки остатоци како камени епиграфи, статуи, саркофази, гробници, споменици пронајдени покрај патови и сл.

Ваквите колекции најчесто се наоѓаат во дворовите на археолошките и историските музеи, под отворено небо.

## Надворешни врски
* 

Категорија:Музеи
Категорија:Латинизми
Куие (село)

**Куие** — село кое е во парохијата Тапа, округот Лене-Виру, во североисточна Естонија. 

Училиштето „Дрвено куи“ од 1877/1878 година било преместено во Естонскиот музеј на отворено во Талин. 

## Галерија

Податотека:Eesti_Vabaõhumuuseum_-_Kuie_koolimaja.jpg|алт=Kuie schoolhouse on its new location in Estonian Open Air Museum|Училиште Куие на својата нова локација во естонскиот музеј на отворено.


## Наводи

Категорија:Населени места во Естонија
Анијала

**Анијала** — село во парохијата Сарема, округот Саре во западна Естонија. 

Пред административната реформа во 2017 година, селото припаѓало во парохијата Лане-Саре. 

## Наводи

Категорија:Статии со извори на естонски (et)
Категорија:Координати на Википодатоците
Категорија:Населени места во Естонија
Ветерница во Меленци

**Ветерница во Меленци** или **Бошњакова ветерница** — ветерница изградена во 1899 година на крајот на селото Меленци, покрај патот за Башаид. Претставува недвижно културно наследство како споменик на културата од големо значење.

## Изглед
Ветерницата е изѕидана од тула и керпич во облик на зарабен конус со покрив од ќерамиди. Низ подвижниот покрив некогаш проаѓала масивна оска со крила за фаќање ветар, што воедно бил погон за придвижување на механизмот. Денес крилата недостасуваат, а дрвениот механизам во голема мера е оштетен. Внатрешниот простор е поделен на приземје, два ката и поткровје, а е поврзан со внатрешни скали. Во таванскиот простор и горниот кат имало конструкција, додека на првиот кат има три пара камења за мелење жито. На приземјето имало гајби во кои брашното стигнувало преку олуци. Таа е многу слична на ветерниците во Чуруг и Бело Блато и е редок пример на некогаш бројните градби од овој вид.

## Обнова и заштита
Иако ветерницата била целосно обновена од страна на Покраинскиот завод во 1971 година (освен обновата на деловите од механизмот на мелницата), по повеќе од триесет години некористење, зградата на ветерницата претрпела значителна штета. Постоела опасност од целосно рушење, а имало потреба од итни конзерваторски работи за санирање на конструкцијата и обновување на оштетените делови.

Заводот за заштита на спомениците на културата во Зрењанин изготвил проектно-техничка документација за реконструкција и статичка санација, врз основа на која биле издвоени средства за работите од Министерството за култура на Република Србија. Работите биле извршени во текот на 2007 година во две фази. Првата фаза опфатила работи на санација на темелот и ѕидовите, а втората фаза опфатила санација на кровната конструкција и поставување на нова покривна покривка од ќерамиди, со што се спречило рушење на овој редок примерок на народното градителство.

## Галерија

Податотека:Vetrenjača_u_Melencima_sa_krilima.jpg|врска=Датотека:Vetrenjača_u_Melencima_sa_krilima.jpg|алт=Ветрењача у Меленцима са крилима|Ветерницата во Меленци со крилја
Податотека:Vetrenjača_u_Melencima,_1962._1.jpg|врска=Датотека:Vetrenjača_u_Melencima,_1962._1.jpg|алт=Ветрењача 1962. године|Ветерницата во 1962 година
Податотека:Vetrenjača_u_Melencima,_1962._2.jpg|врска=Датотека:Vetrenjača_u_Melencima,_1962._2.jpg|алт=Ветрењача 1962. године|Ветерницата во 1962 година
Податотека:Vetrenjača_u_Melencima_2.jpg|врска=Датотека:Vetrenjača_u_Melencima_2.jpg|алт=Ветрењача у Меленцима|Ветерницата во Меленци
Ветрењача у Меленцима 3.jpg|Ветерницата во Меленци


## Надворешни врски
* Список на споменици на култура
* Ветерницата во Меленци
* Список на споменици на културата од големо значење во Војводина
* Републички завод за заштита на спомениците на културата - Белград
* Републички завод за заштита на спомениците на културата - Белград/База на неподвижни културни добра
* Наследство
* Заборавени споменици на културата и историјата: Ветерницата во Меленци

Категорија:Ветерници
Категорија:Споменици на културата во Србија
Когува (село)

мини|Когува
**Когува** — село на естонскиот остров Муху. Административно и припаѓа на парохијата Муху, округот Саре. Когува се наоѓа на западниот врв на островот, а малото островче Кинасту се наоѓа на само 2 км северозападно во Морскиот теснец. Во 2000 година, Когува имала 30 жители.

Когува првпат била спомната во 1532 година од Волтер фон Плетенберг во документ за давање слобода на селанец наречен Ханскен и неговиот син и нивните потомци. Подоцна, потомците на Ханскен се нарекувале со презимето Шмул.

Когува е мало село. Има многу градби стари со векови, кои датираат од феудалното време под шведска власт, а се користат и денес. Северниот брег на Муху, за кој се тврди дека има најчиста вода каде било во Балтичкото Море, е само на кратко растојание. Когува има две големи рурални места за сместување веднаш едно до друго и некои помали.

Писателот Јухан Смул (1922–1971) бил роден во Когува и ја поседувал фармата на неговиот татко таму до неговата смрт. Тој бил потомок на Ханскен, неговото презиме првично било *Шмул*, но подоцна го поедноставил во *Смул*. Музејот Јухан Смул бил основан во Когува во 1970-тите и бил претворен во Музеј Муху во 1990-тите.

## Галерија

File:Muhumuseum.jpg|Населбата на Тома во музејот Муху
File:Koguva sadam.JPG|Собирање на пристаниште
File:Windmill in Koguva(Estonia).jpg|Една од трите ветерници во Когува
File:Koguva küla Välja talu vana elumaja*.JPG|Фарма
File:Koguva sadam 2015.jpg|Когува


## Наводи

## Надворешни врски

* Селско друштво Когува 
* Пристаништето Когува
* Музеј Муху 
* 360° Панорама на Когава 
* Куќа за гости Парди
* Рекреативна фарма Ванатоа

Категорија:Координати на Википодатоците
Категорија:Населени места во Естонија
Аспере

мини|Ова е фотографија од споменикот на естонското културно наследство нумерирана
**Аспере** — село во парохијата Хаљала, округот Лене-Виру, во североисточна Естонија. Од Раквере е оддалечено на околу 20 километри.

## Дворец Аспере
алт=Aaspere manor house.|лево|мини| Дворец Аспере
Дворецот Аспере за прв пат бил споменуван во 16 век. Сегашната зграда го добила својот изглед околу 1800 година. Дворецот е еден од најдобрите примери во Естонија за неокласична архитектура на домови. Куќата била оштетена во пожар во 1966 година. Дворецот е опкружен со величествено дизајниран парк.

Последниот сопственик пред естонската земјишна реформа во 1919 година бил Едуард фон Делингсхаузен, кој бил голем поддржувач на идејата за создавање на Обединетото Балтичко Војводство со доминација на Германија по Првата светска војна.

## Значајни жители
Аспере било родното место на лекарот и ботаничар Бернхард Сарсо (1899–1964).
## Наводи

## Надворешни врски
* Замок Аспере на порталот естонски Manors

Категорија:Населени места во Естонија
Блажо Еленов

**Блажо Еленов** ( во   —  во ) — македонски партизан, учесник во Народноослободителната војска на Македонија и бил на чело на Општина Кавадарци во 1944 година.

## Животопис
лево|мини|281x281пкс|Кавадаречки занаетчии сликани во Белград 1940 година. Стојат од лево на десно: Ѓорѓи Чејков, Ѓорѓи Чемерски, Димо Зарков, Дончо Дубров, Добре Кривиот, Ѓорѓи Шемов, Цандо Мицајков, Ицо Митрев –Жилата, Николаќо Игнатов-Муло, Гичо Бакев, Димо Јосифов, Панчо Грозданов, .
Потекнувал од занаетчиско семејство. Го изучил шивачкиот занает кај Спиро Даскалов, а потоа заминал во Загреб каде што работел во една шивачка задруга. Во 1931 година се вратил во Кавадарци и се вклучил во активностите на напредното движење. Во пролетта 1937 година бил уапсен и осуден на три месеци затвор во Велес поради комунистичка дејност. Бил дел од групата кавадаречки занаетчии кои заминале на привремена работа во Белград. Во времето на исфрлање на тиквешкиот партизански одред е доста активен, а на 20 мај 1943 година заедно со една поголема група кавадарчани е уапсен од бугарската полиција и интерниран во Свиштов во работните логори за превоспитување, каде што останал шест месеци.  

По ослободувањето на Кавадарци на 20 септември бил избран за претседател на НOO на која функција останал неколку месеци. По војната се повлекол од политиката и продолжил да работи на својот занает. Починал во 1967 година во Кавадарци. 

## Поврзано

* Гичо Еленов

## Наводи


Категорија:Учесници во НОБ
Категорија:Политичари од Кавадарци
Романо Шмид

**Романо Кристијан Шмид** (роден на  во ) — австриски фудбалер, играч од средниот ред на Вердер Бремен и на австриската репрезентација.

## Клупска кариера
Израснат во фудбалската школа на , тој го направи своето деби за првиот тим на 28 мај 2017, во првенствениот натпреварот загубен со 1-0 од Волфсбергер. На почетокот на следната сезона, на 27 јули 2017, тој го направил своето деби во европските натпреварувања заменувајќи го Санди Ловриќ во последните 15 минути од натпреварот загубен на домашен терен со 1-2 од Фенербахче во третото квалификациско коло од Лигата на Европа. Три дена подоцна, го постигнал својот прв гол во професионалната кариера, во победата со 2-3 на гостувањето против Австрија Виена. со што станал првиот играч роден во 2000-тите што постигнал гол во највисоката австриска фудбалска лига.

На 19 август 2017, тој бил купен од Ред Бул Салцбург, со кого потпишал тригодишен договор. Играјќи главно за резервниот тим, Лиферинг, на 3 јануари 2019 бил продаден на , кој веднаш го позајмил на Волфсберг.; откако одиграл 12 натпревари и постигнал еден гол, на 21 јуни позајмицата бил потврдена за уште една сезона. 

На 31 јули 2020 година, го завршил своето искуство во Волфсберг и се вратил во Вердер Бремен. Дебитирал за Вердер на 6 декември 2020, во поразот на домашен терен од Штутгарт (1-2) во Бундеслигата. Во првата сезона за Вердер одиграл вкупно 25 натпревари комбинирано во првенството и купот, но истата завршила со испаѓање на клубот од врвната дивизија во Германија за првпат после 41 година. Следната сезона, во Втората Бундеслига добил повеќе простор за игра, а на 3 декември 2021 година го пронашол својот прв гол во дресот на Вердер во победата со 4-0 над Ерцгебирге Ауе. После само една сезона отсуство, Вердер се вратил во Првата Бундеслига, освојувајќи го второто место кое им донело директна промоција за која Шмид придонел со 33 настапи и 3 гола.

На 20 мај 2023, Шмид го постигнал својот прв гол во Бундеслигата, во домашниот натпревар против Келн кој завршил без победник 1-1.

## Репрезентативна кариера
Откако ги минал сите австриски млади репрезентации од под 15 до под 21 година, на 22 септември 2022 година, тој го направил своето деби за сениорската репрезентација во поразот со 2-0 од  во Лигата на нации.

Во јуни 2024, бил избран од селекторот Ралф Рагник во составот од 26 играчи на Австрија за Европското првенство 2024. На 25 јуни, тој го постигнал својот прв репрезентативен гол во победата со 3–2 над Холандија за време на последниот натпревар од групната фаза на турнирот, помагајќи ѝ на својата земја да го обезбеди првото место во групата.

### Хронологија на репрезентативните настапи

## Статистика на кариерата
### Клупска статистика
*Статистиката е ажурирана на 26 јуни 2024.*

### Репрезентативна статистика

## Наводи

## Надворешни врски

*Романо Шмид на soccerway 
*Романо Шмид на transfermarkt 
*Романо Шмид на ESPN
*Романо Шмид на whoscored

Категорија:Живи луѓе
Категорија:Австриски фудбалери
Категорија:Фудбалери на ФК Штурм Грац
Категорија:Фудбалери на ФК Салцбург
Категорија:Фудбалери на ФК Вердер Бремен
Категорија:Фудбалери на ФК Волфсбергер
Гичо Еленов

**Гичо Еленов** ( во   — ) — македонски партизан, учесник во Народноослободителната војска на Македонија.

## Животопис
Завршил основно училиште во Ваташа, а прогимназија во Кавадарци. Во редовите на прогресивно ориентираната младина се вклучил уште во 1936 година заедно со Тодор Велков, Димката Ангелов, Милан Даскалов и други. Во 1941 година делувал во една келија на КПЈ во која членувале: Ристо Џунов, Димката Ангелов, Тефо В'чков и Гичо Еленов.  

Тој заедно со уште неколкумина Ваташани положиле заклетва на 28 септември 1941 година во месноста „Раштани”, но поради низа околности тој одред не извел борбени дејствија. Во текот на 1942 и почетокот на 1943 година активно бил вклучен во прифаќањето и сместувањето на групата борци од одредот „Димитар Влахов” во атарот на Ваташа. Убиствата кои биле извршени во Ваташа, како и апсењата и теророт што го спровеле бугарските фашисти во Тиквешијата, а кои својата кулминација ја имале на 16 јуни со свирепото и ѕверско убиство на дванаесеттемина младинци од Ваташа, не само што не го поколебале населението од овој крај, туку напротив го сплотиле, револтирале и охрабриле. Наместо да се исплашат од крвавиот злочин, по убиството на младинците уште петмина ваташани стапиле во редовите на тиквешкиот партизански одред „Добри Даскалов“ и тоа: Ката Видикова-Ружа, Блажо Чекоров-Ѓуро, Методи Џунов-Џико, Блаже Џунов-Млаѓо, Гичо Еленов и други. Во партизани излегол на 29 мај 1943 година во партизанскиот одред „Добри Даскалов”, со кој учествувал во многу борбени акции. Во 1948 година бил уапсен како Информбировец и одлежал неколку години робија на Голи Оток. 

## Поврзано

* Блажо Еленов

## Наводи


Категорија:Учесници во НОБ
Блаже Ицев

**Блаже Ицев** ( во   —  во ) — македонски партизан, учесник во Народноослободителната војска на Македонија. Едно од стреланите деца во Масакрот во Ваташа.

## Животопис
Потекнувал од сиромашно семејство. Завршил основно образование по што започнал да го изучува столарскиот занает. Уште на млади години се вклучил во редовите на напредното младинско движење во Ваташа. Во октомври 1941 година станал член на една скоевска група што ја предводел Диме Чекоров. Оваа скоевска ќелија одржувала редовни состаноци на кои биле читани партиски материјали кои се добивале од Кавадарци. Биле добивани и политичките списанија "Политички листок" и "Марксистички листок". Биле свесни за опасноста на која се изложуваат, но без приговор ги извршувале сите па и најтешките задачи. Заедно со своите другари пренесувале храна за борците од велешкиот партизански одред „Димитар Влахов”, а мошне активни биле и во времето на формирањето на одредот „Добри Даскалов”. 

## Масакрот на ваташките деца
мини|259x259пкс|Телата на младинците од Ваташа, после масакрот извршен од Бугарските фашистички сили.

Таквата нивна активност не останала незабележана од страна на бугарските фашисти. Поради неговата револуционерна дејност на 16 јуни 1943 година (на 6-тиот роденденот на Симеон II - син на Царот Борис III) е уапсен од страна на бугарската полиција, а по зверското мачење истиот ден е однесен во месноста "Моклиште", каде што е стрелан со уште 11-мина младинци од Ваташа.
Податотека:Vataskite deca.jpg|Дел од стреланите Ваташки младинци, во младешките денови
Податотека:Vataskite mladinci.jpg|Дел од ѕверски убиените Ваташки младинци
Податотека:Vataskite deca igraat.jpg|Дел од стреланите Ваташки младинци, на игранка
Податотека:Lazar Mojsov - Bulgarian terror in Tikves region.jpg|Бугарскиот терор извршен во Тиквешијата - опишан од Лазар Мојсов, објавен во весникот Нова Македонија бр.28 од 3 јануари, 1945 година (среда)
Податотека:Младинците од Ваташа.jpg|12-те ваташки деца стрелани на 16 јуни 1943 година.


## Поврзано

* Масакрот во Ваташа
* Бугарска офанзива во Тиквешијата

## Наводи


Категорија:Учесници во НОБ
Категорија:Жртви на Бугарската окупација на Македонија во Втората светска војна
Категорија:Масакри врз Македонци
Категорија:Масакри во Македонија
Права на ветер

[мини|Реплика на холандска ветерница од 18 век, направена неодамна во Холандија, а потоа составена на брегот на езерото Имба во близина на Сакура, Јапонија, именувана во чест на „Љубовта“ (De Liefde), првиот холандски [едреник што стигнал до Јапонија во 1600 година.]]
 
**Правата на ветер** се права кои се однесуваат на ветерници, турбини на ветер и енергија од ветер . Историски гледано во Континентална Европа правата на ветерот биле маноријални права и обврски поврзани со работата и профитабилноста на ветерниците. Во модерните времиња, бидејќи ветерот станувал сè поважен извор на енергија, правата кои се однесуваат на турбините на ветер и ветерниците понекогаш се нарекуваат „права на ветер“.

## Ниски земји
Историски гледано, „правата на ветерот“ (холандски: *windrecht* ) се однесуваат на данокот што го плаќаат мелничарите во големи делови од Ниските Земји пред околу 1800 година. Данокот на ветрот се плаќал на „уловот на ветер“ ( *windvang* ) потребен за вртење на ветерница, но тој често се засновал на производството на ветерницата. [N 1]

Бидејќи ветерницата во *херлијкеид* првенствено била сопственост на сопственикот (иако дадена под закуп на мелничар), правата на ветерот биле еден од начините на господарот да ја обесхрабри конкуренцијата. За плаќање на овој данок, сопственикот се погрижил да нема пречки од ветерот околу воденицата со воведување забрана за згради и високи дрвја во областа. Друга обврска наметната на жителите била „обврската за воденица“ ( *molendwang* ), која барала од нив да го мелат своето жито во мелницата на господарот. До одреден степен, ова било уште еден начин за еден сопственик да го заштити приходот добиен од мелницата.

Поради овие права и обврски, ветерниците морале да бидат препознатливи. Секоја од нив имала име, традиционално име на животно. На воденицата била поставена слика од животното за да знае и неписмениот која воденица е која.

Во Холандија, правата на ветерот и обврските за водениците биле прекинати околу 1800 година кога бил воведен нов устав во Република Батавија . Слични концепти сè уште постојат во модерното време. Од околу 1973 година, ветрот потребен за вртење на мелницата бил наречен „ биотоп на ветерница“ ( *molenbiotoop* ). Површина од 375 метри околу ветерницата се одржувала како „слободна зона“ за да може ветерницата да има доволно ветер. За полдер ветерниците, обезбедувањето дека ветерниците имаат доволно ветер била одговорност на таблата за вода ( *waterschap* или *hoogheemraadschap* ). Сепак, ова ретко добивало приоритет пред желбата на општините да градат нови станови.

## Соединети Држави
Во Минесота, како резултат на зголемениот интерес за енергијата на ветерот, програмерите или комуналните претпријатија купувале „права на ветер“ од сопствениците на земјиштето за да дозволат инсталирање на еден или повеќе генератори на ветер и пристапен пат до опремата во замена за плаќање на сопственикот на земјиштето.

## Наводи

; Фусноти

; Цитати

Категорија:Белгиско право
Категорија:Права
Категорија:Ветерна енергија
Категорија:Ветерници
Ветерници во Миконос

[мини| Наспроти грчкото небо, една од ветерниците на островот Миконос, Хора. [Киклади, Егејско Море, Грција]]
мини| Пет од ветерниците на Миконос
мини| Две од ветерниците на зајдисонце
**Ветерниците на Миконос** се ценети карактеристики на грчкиот остров Миконос. Островот е еден од островите Киклади, кој е соседен со Делос во Егејското Море. Ветерниците можат да се видат од секоја точка на селото Миконос, главното село на островот, кое често се нарекува Хора (што во превод значи „Земја“ на грчки, но се однесува на „Градот“ на островот) на грчките острови. Ветерниците се првото нешто што се гледа кога се влегува во пристаништето Алефкандра, бидејќи стојат на рид со поглед на областа. Повеќето ветерници се свртени кон север, каде што климата на островот ги носи најсилните ветрови во најголемиот дел од годината. Во моментов има 16 ветерници на Миконос, од кои седум се позиционирани на знаменитостиот рид во Хора. Повеќето од нив биле изградени од венецијанците во 16 век, но нивната изградба продолжила до почетокот на 20 век. Тие првенствено се користеле за мелење пченица. Тие биле важен извор на приход за жителите. Нивната употреба постепено се намалувала додека не престанале да се произведуваат во средината на 20 век. Архитектурата на секој од нив е слична, сите имаат тркалезна форма, бела боја и зашилен покрив и многу мали прозорци. Вакви ветерници има на речиси сите острови Киклади. Една од овие ветерници е претворена во музеј. Од оваа точка се гледа целото село Хора и дел од пристаништето.

## Надворешни врски

* Ветерници во Миконос: Заштитниот знак на Миконос Грција 
* Информации и историја на познатите ветерници на Миконос 
* Помина со ветрот: Кратка историја на ветерниците на Миконос
* Миконос
Категорија:Ветерници
Категорија:Градби во Миконос
Патрик (Нигритско)

**Патрик** (, *Патрики*) — село во Нигритско, Егејска Македонија, денес во општината Визалтија на Серскиот округ, Грција. Населението брои 220 жители (2021).

## Географија и местоположба
Селото се наоѓа во Серско Поле, околу 10 км источно од општинскиот центар Нигрита, на надморска височина од 45 м.

## Историја

### Во Отоманското Царство
Во XIX век Патрик било грчко село во Серската каза на Серскиот санџак. Во „Етнографија на вилаетите Адријанопол, Монастир и Салоника“ се вели дека во 1873 г. во Патрик *(Patrik)* имало 11 домаќинства со 39 жители Грци.

Според податоците на Васил К’нчов („Македонија. Етнографија и статистика“) од 1900 г., во селото Патрик имало 45 жители Грци. По податоци на егзархискиот секретар Димитар Мишев („La Macédoine et sa Population Chrétienne“) во 1905 г. во Патрик имало 30 Грци.

Во Првата балканска војна, 1 лице од селото се вклучило во Македонско-одринските доброволни чети.

### Во Грција
За време на Првата балканска војна селото е окупирано од Бугарија, но по Втората балканска војна во 1913 г. е припоено кон Грција согласно Букурешкиот договор. Таа година селото броело само 2 житела, а во 1920 г. не се спомнува како населба. Патрик бил обновен во 1923 г., кога се населени 439 бегалци, колку што броело селото во 1928 година.

## Стопанство
Селото се смета за прилично богато, бидејќи располага со плодни обработливи површини кои даваат и по две реколти годишно. Населението произведува големи количини на памук, фуражни и други индустриски производи, а произведува и жито и други земјоделски производи. Внимание му се посветува и на краварството.

## Население

## Самоуправа и политика
Во 1928 година, селото станало самостојна општина, чиј атар зафаќал површина од 11,3 квадратен километар. Општината Патрик била приклучена во општината Тахино во 1997 година, која била укината во 2011 година и станала дел од поголемата општина Визалтија.

Селото припаѓа на општинската единица Тахино со седиште во истоименото село, која припаѓа на поголемата општина Визалтија, во округот Сер. Воедно, селото е дел од општинскиот оддел Патрик, во кој е единствено село.

## Културни и природни знаменитости
**Цркви**

* Црква „Рождество на Пресвета Богородица“ — парохиски храм, изграден во 1958 г.

## Поврзано

* Патрик — историско село во Штипско, Р. Македонија

## Наводи


Категорија:Визалтија
2012 Сахел суша

Во 2012 година имало многу тешка суша во Сахел, полусувиот регион на Африка што се наоѓа помеѓу Сахара и саваните. Земји кои што се вклучени во овој регион се Сенегал, Мавританија, Мали, Буркина Фасо, Нигер, Нигерија, Чад, Судан и Еритреја. Сушите во Сахел се случуваат доста често и имаат тенденција да го намалат и скудното снабдување со вода и да ги потресат економиите на земјите во развој во овој регион.

## Идни суши во регионот Сахел
Сушите сè се почести, полоши и позагрозувачки поради глобалното затоплување. Можно објаснување за трендот на сушноста се додатоците на феноменот на океанографијата наречен Ел Нињо. Идејата е дека испарувањето се случува со поголема брзина поради промената на температурата на морската површината, што потоа влијае на количината на дожд што го прима регионот Сахел. Друг фактор што треба да се земе предвид е одговорот на атмосферата на Земјата на стимуланси како што се стакленички гасови и емисиите на јаглерод.
[десно|мини|300x300пкс| Регионот Сахел - појас широк до 1.000 km што ја опфаќа Африка од Атлантскиот Океан до [Црвено Море|Црвеното Море]]

## Општествени влијанија

### Масовен глад
Валери Амос, шефица за хуманитарна помош на ОН во текот на 2012 година, објавила изјава во која се наведува дека над 15 милиони луѓе биле неухранети во Западна Африка и регионот Сахел. Главниот придонес за гладот ​​била сушата во Сахел, која произлегла од комбинацијата на неуспешни култури и Ел Нињо.

Во Мавританија и Чад се забележала загуба во приносот од над 50 отсто во споредба со 2011 година. Резервите на храна во погодените области биле многу ниски и комбинирани со зголемените цени на пченката за 60-85% во споредба со просеците во последните пет години. Само во Чад оваа криза со храна погодила околу 3,6 милиони луѓе. На места како Буркина Фасо над 2,8 милиони жители страдале од глад, а во Сенегал над 800.000 жители немале доволно храна.

## Надворешни врски

* ФАО, *[http://www.fao.org/crisis/sahel/ кризата во Сахел во 2012 година]*
* СОС Деца 2012, *[https://web.archive.org/web/20120704021647/http://www.soschildrensvillages.org.uk/charity-news/sahel-emergency-appeal-2012 Сахел суша]*
* Блог за сиромаштијата е важно  *Гардијан*, мај 2012 година, Бааба Маал: на луѓето во регионот Сахел им треба храна и вода сега
* ABC News, мај 2012 година, ОН: 18 милиони во Западна Африка ќе гладуваат во 2012 година
* Си-Ен-Ен, јуни 2012 година, Повик за помош од африканскиот Сахел: Милиони може да гладуваат

## Наводи

Категорија:Климатски промени
Категорија:Природни катастрофи во 2012 година
Карен Е. Фреј

**Карен Е. Фреј** била американски научник за Земјата на Универзитетот Кларк чии истражувачки интереси вклучувале комбинирана употреба на теренски мерења, сателитски далечински сензори и геопросторни аналитики за проучување на врските од големи размери помеѓу земјата, атмосферата, океанот и мразот во поларните средини. Од 1999 година, таа спроведувала теренски истражувања во Западен и Источен Сибир, северната падина на Алјаска, како и Беринговото, Чукиското и Бофортското Море. Нејзината најнова работа се фокусирала на биолошките и биогеохемиските влијанија од опаѓањето на морскиот мраз во средини на поларните полици, како и на хидролошките и биогеохемиските влијанија на деградацијата на копнениот вечен мраз низ Арктикот.

## Ран живот и образование
Фреј дипломирала за уметности по геолошки науки на Универзитетот Корнел во 1998 година, пред да се запише на Универзитетот во Калифорнија, Лос Анџелес за да ја заврши магистерската диплома по географија во 2000 година. Потоа, Фреј докторирала на отсекот по географија, специјализирана за арктичка наука и биогеохемија од Универзитетот во Калифорнија, Лос Анџелес во 2005 година.

## Кариера
Во 2007 година, Фреј се приклучила на Факултетот за географија на Универзитетот Кларк како доцент . Фреј била ко-водач на проектот на неколку студии, вклучувајќи го проектот Вудвел Поларис, Дистрибуирана биолошка опсерваторија на Националната научна фондација, и проектот НАСА ICESCAPE.

## Награди
Фреј била заменик-претседател на работната група за поморските води на Меѓународниот комитет за арктичка наука . Таа служела како претседател на Меѓународниот комитет за арктичка наука, кој секоја година го одредувал примателот на наградата. Дополнително, Фреј ја водела Картичката за арктичко известување за примарна продуктивност на Северноледениот Океан од 2011 година.

## Наводи

## Надворешни врски

Категорија:Живи луѓе
Категорија:Родени во 20 век
Категорија:Климатски промени
Јодоводородна киселина

**Јодоводородна киселина** — безбоен и воден раствор на јодоводород (HI). Претставува силна киселина, која целосно се јонизира во воден раствор. Концентрираните раствори на јодоводородната киселина обично имаат 48-57&nbsp;% HI.

## Реакции
Јодоводородната киселина реагира со кислород во воздухот и дава јод:
:4 HI + O2 → 2  + 2 I2

Како и другите халогеноводород, јодоводородната киселина ги дополнува алкените давајќи јодоалкили. Може да се користи и како редуктивен агенс, како на пример во редукцијата на ароматични нитросоединенија на анилини.

### Катива-процес
Јодоводородната киселина наоѓа значајна примена во т.н. „Катива-процес“ кој служи како кокатализатор за добивање на оцетна киселина со карбонилацијата на метанол.

центар|400п|Каталитичкиот циклус на Катива-процесот

### Незаконска употреба
Јодоводородната киселина е забранета супстанција во САД поради нејзината употреба како редуктивен агенс во добивањето на метамфетамин од ефедрин или псевдоефедрин (добиени од апчиња за одзатнување на носот).

## Наводи

## Надворешни врски
* Меѓународна карта за хемиска безбедност 1326 

Категорија:Јодиди
Категорија:Киселини
Категорија:Неметални халиди
Категорија:Редуктивни агенси
Хорор вакуи (физика)

Во физиката, **хорор вакуи** **(horror vacui)** или **пленизам**, вообичаено се наведува како „**природата се гнаси од вакуум**“ и е постулат кој му се припишува на Аристотел. Тој артикулирал верување, подоцна критикувано од атомизмот на Епикур и Лукрециј, дека во природата нема празнотија (вакуум) затоа што погустиот околен материјален континуум веднаш би ја пополнил ретката почетна празнина. Исто така, тој не се согласувал со празнината во поапстрактна смисла (како „разделна“), на пример, дека по дефиниција самата празнина (недвосмислено?) не е ништо, а по Платон ништото не може со право да се каже дека постои. Понатаму, бидејќи празнината би била без својства, не би можела да се осети ниту со сетилата, ниту пак претпоставката дека постои не ќе може да даде дополнителна објаснувачка моќ. Херо од Александрија ја оспорил теоријата во I век од нашата ера, но неговите обиди да создаде вештачки вакуум биле неуспешни. Теоријата била дебатирана во контекст на механиката на флуиди од XVII век. меѓу другите, од Томас Хобс и Роберт Бојл и на почетокот на XVIII век од Сер Исак Њутн и Готфрид Лајбниц.

## Потекло

## Етимологија
Пленизам значи „полност“ (од латински , англиски „plenty“), сроден преку прото-индоевропски до „полн“. На старогрчки, терминот за празнина е τὸ κενόν ( *to kenón* ).

## Историја
Идејата била реформулирана како *„Natura abhorret vacuum“* од Франсоа Рабле во неговата серија книги со наслов Гаргантуа и Пантагруел во 1530-тите.  Теоријата била поддржана и повторена од Галилео Галилеј на почетокот на XVII век како *„Resistenza del vacuo“(Отпор на вакуумот)*. Галилео бил изненаден од фактот дека водата не може да се издигне над одредено ниво во цевката за аспирација во неговата пумпа за вшмукување, што го натерало да заклучи дека постои ограничување на феноменот. Рене Декарт предложил  интерпретација на атомизмот за да се елиминира празнината, која ја сметал за некомпатибилна со неговиот концепт за просторот. Теоријата била отфрлена од подоцнежните научници, меѓу кои бил и ученикот на Галилео Еванџелиста Торичели, кој го повторил неговиот експеримент со жива. Блез Паскал успешно го повторил експериментот на Галилео и Торичели и предвидел дека нема причина зошто во принцип не може да се постигне совршен вакуум. Шкотскиот филозоф Томас Карлајл го спомнал експериментот на Паскал во *Единбуршката енциклопедија* во напис од 1823 година насловен „Паскал“.

## Поврзано
 
* Казимиров ефект
* Инерција
* Ламбово поместување
* Спонтана емисија
* Квантна флуктуација
* Квантен вакуум
* QCD вакуум
* QED вакуум
* Вакуум
* Диелектрична константа на вакуумот

## Наводи



Категорија:Застарени теории во физиката
Категорија:Вакуум
Роса Агилар

**Роса Агилар Ривера** (родена на  година) — шпанска политичарка која била министерка за рурална и морска средина помеѓу 2010 и 2012 година. Таа е член на Шпанската социјалистичка работничка партија. Таа, исто така, била градоначалник на Кордоба помеѓу 1999 и 2009 година. Таа била во потесниот избор за наградата Светски градоначалник во 2008 година.

Агилар се приклучила на Комунистичката партија на Шпанија (ПЦЕ) и ја следела партијата во коалицијата Обединета левица (ИУ) во 1986 година. Во 1987 година таа била избрана во Градскиот совет на Кордоба за ИУ, останувајќи советник до 1991 година. Таа била пратеник во Парламентот на Андалусија помеѓу 1990 и 1993 година. Во последната година, таа била избрана за шпанскиот конгрес на пратеници за провинцијата Кордоба и го задржала местото на општите избори во 1996 година. Таа не се кандидирала на изборите во 2000 година.

По лошите изборни резултати за ИЕ на општите избори во 2008 година, таа била спомената како можен наследник на Гаспар Ламазарес како лидер на ИЕ, но Кајо Лара бил избран за лидер. Нејзиното членство во ИЕ завршило во април 2009 година, кога била исфрлена од ИЕ откако ја прифатила понудата да стане министер за јавни работи во регионалната влада на Андалусија.

## Наводи

## Надворешни врски

* Профил на Градоначалниците
* Биографија на страницата на шпанскиот конгрес
Категорија:Луѓе од Кордоба (Шпанија)
Категорија:Живи луѓе
Категорија:Родени во 1957 година
Категорија:Министерства на Шпанија
Категорија:Шпански министри
Категорија:Жени градоначалници на места во Шпанија
Категорија:Министрите за култура на Андалузија
Категорија:Шпански политичари
Бојан Димоски

**Бојан Димоски** (, ) — македонски фудбалер, играч од одбраната или од средниот ред на Партизан, на заем од Акрон Толјати, и на македонската репрезентација.

## Кариера
### Клупска кариера
Во сениорска конкуренција Димоски дебитирал на 24 февруари 2019 година на 17 години, влегувајќи во игра за Вардар на стартот од второто полувреме во натпреварот од Првата македонска фудбалска лига против Ренова. Таа сезона играл уште четири натпревари, што му обезбедило премин од младинскиот во сениорскиот тим. Бојан редовно настапувал во претстојната сезона 2019-2020, што му обезбедило трансфер во Академија Пандев.

На 14 јуни 2023 година, Димоски потпишал долгорочен договор со рускиот прволигашки клуб Акрон Толјати.

На 8 февруари 2025 година, тој му се приклучил на српскиот клуб Партизан на позајмица до крајот на сезоната 2024-2025.

### Меѓународна кариера
Од 2018 година Димоски е редовен во повеќето младински репрезентации на Македонија.

Тој го направи своето деби за фудбалската репрезентација на Македонија на 12 јуни 2022 година во Лигата на нации Ц на УЕФА 2022–23 против Гибралтар.

## Статистика за кариера

## Белешки


## Наводи

## Надворешни врски
* 
* 

Категорија:Фудбалери во Првата македонска фудбалска лига
Категорија:Фудбалери на ФК Академија Пандев
Категорија:Фудбалери на ФК Вардар (Скопје)
Категорија:Македонски фудбалски репрезентативци
Категорија:Фудбалски бекови
Категорија:Живи луѓе
Категорија:Родени во 2001 година
Категорија:Фудбалери од Прилеп
Категорија:Фудбалери на ФК Партизан
Кристина Алберди

мини|Кристина Албердин во 2016 година.
**Кристина Алберди** (;  - ) — шпанска политичарка и адвокатка. Таа била втор и последен министер за социјални работи од 1993 до 1996 година.

## Образование и кариера
Родена е во Лос Росалес, покраина Севиља. Дипломирала право, од 1970 година била адвокат на Колеџот де Абогадос (Правна академија), а во 1975 година организирала феминистичка правна група. Подоцна таа била претставник на , Генералниот советодавен совет на судството од 1985 до 1990 година. Таа била назначена за министер за социјални работи во кабинетот предводен од премиерот Фелипе Гонзалес во 1993 година, заменувајќи ја Матилде Фернандез на функцијата. Алберди била на функцијата до 1996 година.

Таа била избрана во шпанскиот Конгрес како член ма Шпанската социјалистичка работничка партија (PSOE) во 1996 година, претставувајќи ја областа Малага пред да се пресели во областа Мадрид, која ја претставувала од 2000 до 2003 година. Таа исто така била претседател на Федерацијата Социјалиста Мадрилења (1997–2000). Во 2003 година, таа го напуштила PSOE. Од 2004 година таа била претседател на советодавниот совет против насилство во заедницата на Мадрид (Consejo Asesor del Observatorio contra la Violencia de Género de la Comunidad de Madrid).

## Поврзано
* Инес Алберди — сестра

## Наводи

## Надворешни врски

* Биографија на Кристина Алберди, портал на Шпанскиот конгрес

Категорија:Шпански политичари
Категорија:Шпански министри
Бибијана Аидо

**Бибиана Аидо Алмагро** (родена на  година) — шпанска политичарка која работела како министер за еднаквост. Таа станала првата личност на оваа функција на 14 април 2008 година, на почетокот на вториот мандат на Хосе Луис Родригес Сапатеро како премиер на Шпанија.

Таа има диплома за меѓународна бизнис администрација на Универзитетот во Кадиз. Како дел од програмата за размена, таа завршила дел од нејзините студии на Факултетот за меѓународна бизнис администрација на Универзитетот Нортамбрија. На 14 јули 2011 година, Бибиана Аидо била наградена со почесен докторат (доктор по граѓанско право) од бизнис школата Њукасл, Универзитетот Нортамбрија.

## Наводи

## Надворешни врски

* Личен блог на Бибиана Аидо  
Категорија:Живи луѓе
Категорија:Родени во 1977 година
Категорија:Шпански министри
Категорија:Жени од Шпанија
Категорија:Шпански политичари
Магдалена Алварез

мини| Магдалена Алварез (2011)
**Магдалена Алварез Арза** — шпанска политичарка, која од 2004 до 2009 година ја извршувала функцијата министер за јавни работи (Фоменто). Родена е во Сан Фернандо, во провинцијата Кадиз, на 15 февруари 1952 година. Таа е пратеник на Шпанската социјалистичка работничка партија (PSOE) за провинцијата Малага. Претходно, таа била министерка за економија во владата на Хунтата де Андалусија.

## Предполитички живот
Алварез докторирала економски и деловни науки на Универзитетот Комплутенсе во Мадрид, и предавала економија на шпанскиот Национален отворен универзитет помеѓу 1977 и 1990 година, на Училиште за правни практики во Малага (1981–1989), и во Институтот за фискални студии (1981–1989).

Во 1979 година, таа се приклучила на шпанскиот даночен инспекторат, извршувајќи различни улоги во Министерството за финансии, а потоа и во AEAT, шпанската служба за приходи.

Таа била главен инспектор на даночната делегација во Малага од 1987-1989 година, директор за регионални економски стимулации (1989-1993) и директор на Одделот за финансиска инспекција на Националниот даночен инспекторат.

## Политички живот и судски случај
Алварез била пратеник во Андалузискиот парламент за провинцијата Малага, а во август 1994 година била именувана за министерка за економија и приходи за Хунтата де Андалусија, станувајќи член на вториот кабинет на Мануел Чавес.

За време на нејзината функција, ниту еден од двата нејзини буџети не бил одобрен од Собранието.

Во 1996 година, по регионалните избори, и била потврдена нејзината функција од Чавес, а потоа се фокусирала на плаќањето на јавниот долг на Андалусија и автономните финансии.

На следните избори, во март 2000 година, Чавес се задржала на чело на Министерството за економија и приходи за шестиот парламент на Андалусија.

На општите избори во Шпанија во 2004 година, таа била кандидат број еден на социјалистичката листа за Домот на пратеници за покраината Малага, додека го поддржувала Хосе Луис Родригез Сапатеро во неговиот успешен обид да стане премиер на Шпанија.

Непосредно пред тие избори, во јануари, Алварез – мажена и мајка на една ќерка – била избрана за претседател на Комитетот на социјалистичката политичка конференција. По овие избори таа била именувана за министер за јавни работи.

Таа била повторно избрана во 2008 година за пратеник на провинцијата Малага, продолжувајќи како министер за јавни работи до април 2009 година, кога ја заменил Хозе Бланко.

На 2 јули 2013 година, Алварез била формално обвинета од судијата Алаја во случајот ЕРЕ во Андалусија, поради постојана шема на наводна злоупотреба на јавни средства помеѓу 2001 и 2010 година под раководство на PSOE. Во март 2014 година, судијата и одредил на г-ѓа Алварез граѓанска кауција од 29 милиони евра и продолжиле со одземање на неколку имоти и 6 банкарски сметки кога таа не била во можност да обезбеди гаранција.

## Надворешни врски

* Магдалена Алварез Арза
* Профил на веб-страницата на шпанскиот конгрес
Категорија:Живи луѓе
Категорија:Родени во 1952 година
Категорија:Шпански министри
Категорија:Шпански политичари
Сара Агесен

**Сара Агесен Муњоз** (родена во 1976 година) — шпански инженер која работи како државен секретар за енергија од 17 јануари 2020 година.

## Живот
Сара Агесен се обучила како хемиски инженер на Универзитетот Комплутенсе во Мадрид.

Во 2019 година, таа ја претставувала Шпанија на COP25 што се одржал во Мадрид. Таа била советник на Тереза Рибера во Министерството за животна средина од јуни 2018 година.

На 17 јануари 2020 година, таа била назначена за државен секретар за енергетика. Таа била задолжена за еколошката транзиција во Шпанија. 

## Наводи

Категорија:Живи луѓе
Категорија:Родени во 1976 година

Категорија:Шпански министри
Категорија:Шпански политичари
Категорија:Жени од Шпанија